**Magyarországra is érkeztek szalmonellával szennyezett Kinder csokoládétermékek**

**Az Európai Unió több tagállamában jelentettek *Salmonella Typhimurium* okozta megbetegedéseket, amelyekről bebizonyosodott, hogy a belga Arlon üzemben készült, különféle Kinder csokoládétermékekhez köthetők. A belga élelmiszerbiztonsági hatóság kivizsgálása alapján Magyarországra is érkeztek szennyezett termékek. A Nébih megkezdte az érintett termékek nyomonkövetési vizsgálatát, a pontos termékadatokról a hivatal honlapján tájékozódhatnak a vásárlók. A táblázatot folyamatosan frissítjük.**

A Ferrero Magyarország Kereskedelmi Kft. tájékoztatása alapján hazánkban eddig az alábbi azonosító adatokkal rendelkező termékek érintettek a visszahívásban:

Kinder Schokobons 46g, 125g, 200g, 300g,

Kinder Surprise Maxi 100g,

Kinder Mix 198g,

Kinder Maxi Mix 133g,

Kinder Mini Eggs 250g,

Kinder Happy Moments 133g, 162g, 347g

A Nébih arra kéri a vásárlókat, hogy amennyiben a megadott termékek bármelyikéből vásároltak, ne fogyasszák azt el! Kérdéseikkel és panaszaikkal forduljanak a Ferrero Magyarország Kft. fogyasztóvédelmi csoportjához (elérhetőség: [https://www.ferrero.hu/ferrero-care/](https://l.facebook.com/l.php?u=https%3A%2F%2Fwww.ferrero.hu%2Fferrero-care%2F%3Ffbclid%3DIwAR3L0yMS-oq69lAFK8sCjR-vwe6mKRTy2kxuaaLkQvBz0rKWDf2fvLnVIhg&h=AT0yBvPohdGVkjukpMJjcEgjfySAYLr-tJEVXtqA_GYuxesBefJMSXUEiN-i4BeYuB2O-po0-HdGkyn04nx1FrEhxetrsZKeH9pXecsxAP59oRolY6JdO_UGxYWvbWVdNMAiXg))

Az érintett termékek azonosító adatai elérhetők a Nébih honlapján:

<https://portal.nebih.gov.hu/-/magyarorszagra-is-erkeztek-szalmonellaval-szennyezett-kinder-csokoladetermekek>

**A tünetekről:**

A Salmonella okozta fertőzés jellemző tünetei a hasmenés, hányás, magas láz, de enyhébb esetben csak hőemelkedés, levertség tapasztalható, egyéntől függően a fertőzés tünetmentes is maradhat.

A Salmonelláról a [Nébih Veszélyzóna adatbázisában](https://portal.nebih.gov.hu/veszelyzona?p_p_id=com_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA&p_p_lifecycle=0&p_p_state=maximized&p_p_mode=view&_com_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA_redirect=https%3A%2F%2Fportal.nebih.gov.hu%2Fveszelyzona%3Fp_p_id%3Dcom_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA%26p_p_lifecycle%3D0%26p_p_state%3Dnormal%26p_p_mode%3Dview&_com_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA_recordId=1075644&_com_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA_mvcPath=%2Fview_record.jsp&_com_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA_editable=false&_com_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA_displayDDMTemplateId=0&_com_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA_spreadsheet=false&_com_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA_formDDMTemplateId=0&_com_liferay_dynamic_data_lists_web_portlet_DDLDisplayPortlet_INSTANCE_UVUpLWPxptBA_version=1.1) olvashatnak bővebben.

2022. április 6.

Nemzeti Élelmiszerlánc-biztonsági Hivatal